Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: A személyes adatok védelméről és a közérdekű adatok nyilvánosságáról szóló 1992. évi LXIII. törvény szerint
Paragraph Index: 1470

A személyes adatok védelméről és a közérdekű adatok nyilvánosságáról szóló 1992. évi LXIII. törvény szerint személyes adat törvény felhatalmazása alapján, illetve az érintett hozzájárulásával kezelhető. Mivel az OSAP keretében végzett további adatgyűjtésre nincs mód, így — törvényi felhatalmazás hiányában — az érintettek, illetve ebben az esetben a szülők hozzájárulását kell beszerezniük az adatkezelés folytatásához. Az adatvédelmi törvény értelmében az 2000/88/II. szám egészségi állapotra vonatkozó személyes adatok szenzitív voltuk miatt kiemelt védelemben részesülnek, az ilyen különleges adatok kezeléséhez a törvény — megfelelő tájékoztatáson alapuló — írásbeli hozzájárulást kíván meg. Ez azt jelenti, hogy a jövőben a teljes körű, a korcsoportba tartozó összes mozgássérült gyermeket érintő adatgyűjtés folytatására nincs lehetőségük. Elsődleges céljuk, a mozgássérült gyermekek segítése azonban a továbbiakban sem kerül veszélybe, amennyiben az adatgyűjtésre az érintettek információs önrendelkezési jogát tiszteletben tartó megoldást sikerül kidolgozniuk. A törvényi rendelkezéseket figyelembe véve az egyik lehetséges megoldás az, ha felhívásukat eljuttatják a szülészeti osztályokhoz, a háziorvosokhoz és a házi gyermekorvosokhoz. Az így megkeresett orvosok közreműködésével elérhetővé válhat a Pető Intézet számára a betegeknek az a köre, amelylyel mindezidáig adatkezelőként közvetlen kapcsolata volt. Az orvosok az őket felkereső betegeket, illetve a szülőket tájékoztatva segíthetik az intézet és a mozgássérültek közötti kapcsolatfelvételt, amelyben ez utóbbiakra vár az aktív szerep. A betegek elérésének másik lehetséges útja a tömegtájékoztatás eszközeinek a felhasználása. Ezzel kapcsolatban

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes